PRAVILA NAGRADNE IGRE »BRUC SURVIVAL PACK«
1. Splošne določbe
Spodnja pravila določajo potek in sodelovanje v nagradni igri »Bruc Survival Pack« (v nadaljevanju: nagradna igra), ki jo organizira Študentski servis d.o.o., Gregorčičeva ulica 23, 2000 Maribor, davčna številka SI23389826 (v nadaljevanju: organizator).
Nagradna igra se izvaja na območju Republike Slovenije in bo objavljena na Instagram profilu organizatorja @studentski.maribor.
Nagradna igra bo potekala od 28. 9. 2026 do vključno 5. 10. 2026.
Z izpolnitvijo pogojev za sodelovanje udeleženec potrjuje, da se s temi pravili v celoti strinja.
2. Namen nagradne igre
Namen nagradne igre je promocija organizatorja, njegovega Instagram profila ter skupnega sodelovanja s podjetjem SPAR Slovenija d.o.o.
3. Udeleženci
V nagradni igri lahko sodelujejo študenti, ki:
· so stari največ 26 let; 
· imajo stalno prebivališče v Republiki Sloveniji; 
· izpolnijo vse pogoje za sodelovanje, določene s temi pravili. 
Vsak udeleženec sodeluje v svojem imenu in s sodelovanjem potrjuje, da izpolnjuje pogoje za sodelovanje.
Organizator bo izpolnjevanje pogojev preveril le pri izžrebanem nagrajencu. Izžrebanec mora na zahtevo organizatorja predložiti dokazilo o veljavnem statusu študenta in starosti.
Če izžrebanec ne izpolnjuje pogojev za sodelovanje oziroma ne predloži zahtevanega dokazila, se nagrada ne podeli in organizator lahko izvede ponovni žreb.
4. Način sodelovanja
Za sodelovanje v nagradni igri mora udeleženec:
· všečkati objavo nagradne igre na Instagram profilu @studentski.maribor; 
· slediti Instagram profilu @studentski.maribor; 
· v komentarju pod objavo označiti eno drugo osebo. 
Udeleženec lahko v nagradni igri sodeluje večkrat, pri čemer mora pri vsakem posameznem komentarju označiti drugo osebo.
Upoštevani bodo vsi komentarji, objavljeni v času trajanja nagradne igre, ki izpolnjujejo vse navedene pogoje.
5. Nagrada
Nagradni sklad obsega:
1 x darilna kartica SPAR v vrednosti 50 EUR.
Darilno kartico za nagradno igro podarja SPAR Slovenija d.o.o.
Nagrajenec bo darilno kartico lahko uporabil za nakup izdelkov in si tako svoj Bruc Survival Pack sestavil po svoje.
Nagrade ni mogoče zamenjati za gotovino ali drugo nagrado oziroma je prenesti na drugo osebo.
6. Žrebanje
Med vsemi udeleženci, ki bodo izpolnili vse pogoje za sodelovanje, bo organizator izvedel naključni žreb.
Žrebanje bo izvedeno 6. 10. 2026.
Izžreban bo en (1) nagrajenec.
Organizator bo pred potrditvijo nagrajenca preveril, ali izžrebani udeleženec izpolnjuje vse pogoje za sodelovanje.
Če se ugotovi, da izžrebanec ne izpolnjuje pogojev za sodelovanje, da ne predloži zahtevanega dokazila ali da je pri sodelovanju ravnal v nasprotju s temi pravili, se nagrada ne podeli in organizator lahko izvede ponovni žreb.
7. Obveščanje nagrajenca in prevzem nagrade
Nagrajenec bo o nagradi obveščen preko zasebnega sporočila na Instagramu najkasneje v dveh (2) delovnih dneh po žrebu.
Nagrajenec mora v roku 7 dni od prejema obvestila organizatorju posredovati podatke, potrebne za prevzem oziroma dostavo nagrade, ter morebitna druga dokazila, ki jih organizator potrebuje za preverjanje izpolnjevanja pogojev in izpolnitev zakonskih obveznosti.
Če se nagrajenec v navedenem roku ne odzove oziroma ne posreduje zahtevanih podatkov ali dokazil, se šteje, da se nagradi odpoveduje. V tem primeru lahko organizator izvede ponovni žreb.
8. Davčne obveznosti
Vrednost nagrade znaša 50 EUR.
Nagrajenec je dolžan organizatorju posredovati podatke, ki so potrebni za obračun in izpolnitev morebitnih davčnih obveznosti v zvezi z nagrado.
Organizator bo za nagrajenca obračunal in poravnal pripadajočo akontacijo dohodnine, če je ta glede na veljavno davčno zakonodajo potrebna.
Podatki, ki jih organizator potrebuje za izpolnitev davčnih obveznosti, se obdelujejo in hranijo v skladu z veljavno zakonodajo.
9. Izključitev iz nagradne igre
Organizator lahko iz nagradne igre izključi udeleženca, če:
· ne izpolnjuje pogojev za sodelovanje; 
· ne izpolni vseh pogojev, določenih s temi pravili; 
· posreduje napačne, nepopolne ali tuje podatke; 
· uporablja lažni ali neavtentični Instagram profil; 
· sodeluje na način, ki ni v skladu s temi pravili; 
· poskuša na nedovoljen način vplivati na rezultat nagradne igre. 
V primeru izključitve udeleženec izgubi pravico do morebitne nagrade.
10. Varovanje osebnih podatkov
Organizator bo osebne podatke nagrajenca obdeloval izključno za namene izvedbe nagradne igre, preverjanja izpolnjevanja pogojev, obveščanja nagrajenca, podelitve nagrade ter izpolnjevanja zakonskih in davčnih obveznosti.
Organizator bo osebne podatke obdeloval v skladu z veljavno zakonodajo s področja varstva osebnih podatkov.
Nagrajenec ima pravico do dostopa do svojih osebnih podatkov, njihovega popravka, omejitve obdelave in izbrisa, kadar so za to izpolnjeni zakonski pogoji.
Podatki, ki jih organizator potrebuje za izpolnitev zakonskih oziroma davčnih obveznosti, se hranijo v skladu z veljavnimi predpisi.
11. Izključitev odgovornosti
Organizator ne prevzema odgovornosti za morebitne tehnične težave, motnje delovanja Instagrama ali druge okoliščine, na katere nima vpliva in ki bi lahko vplivale na sodelovanje v nagradni igri.
Organizator ne odgovarja za napačne ali nepopolne podatke, ki jih posredujejo udeleženci.
12. Instagram
Nagradna igra ni na noben način sponzorirana, podprta, upravljana ali povezana z družbo Meta Platforms, Inc. oziroma Instagramom.
13. Spremembe pravil
Organizator si pridržuje pravico do spremembe teh pravil v primeru bistveno spremenjenih okoliščin, tehničnih razlogov, višje sile ali drugih utemeljenih razlogov.
Vse spremembe pravil bodo objavljene na način, ki je primeren za obveščanje udeležencev.
14. Reševanje sporov
Za morebitne spore, ki bi nastali v zvezi z nagradno igro, je pristojno stvarno pristojno sodišče v Mariboru.
15. Veljavnost pravil
Ta pravila začnejo veljati dne 28. 9. 2026.
V Mariboru, dne 28. 9. 2026
ŠTUDENTSKI SERVIS d.o.o.

